Publication: Magyar Közlöny
Issue: MK-2003-118 (Year: 2003, Number: 118)
Era: 1990-2004
Section: teljesít, amikor — a hírközlésrõl szóló 2001. évi XL. törvény 23. § (8) bekezdésével összhangban — kimondja,
Paragraph Index: 480

teljesít, amikor — a hírközlésrõl szóló 2001. évi XL. törvény 23. § (8) bekezdésével összhangban — kimondja, hogy a postai szolgáltató nem felel a szolgáltatás nem vagy nem szerzõdésszerû teljesítéséért, ha az ingatlan tulajdonosa (címzett) nem tesz eleget a Pszr. 16. § (1) bekezdésben foglalt kötelezettségeknek, vagy ha a meglévõ levélszekrény nem felel meg a Pszr. 16. § (1)—(4) bekezdésben foglalt követelményeknek. A Pszr. 16. § (1) bekezdése értelmében az ingatlan tulajdonosának, illetve a címzettnek a feladata, hogy a küldemény épségét garantáló levélszekrény felszerelésérõl gondoskodjék, és lehetõvé tegye az ahhoz való biztonságos hozzáférést, kivéve a támpontos kézbesítéssel ellátott területeket. (A postai szolgáltató támponton kézbesíthet, ha a küldemény címhelye település belterületén kívüli lakott hely. A támpontos kézbesítéssel ellátott területeken a támpontos csoportos levélszekrények felszerelése a területen kézbesítést végzõ kijelölt egyetemes, illetõleg a szolgáltatási engedéllyel rendelkezõ szolgáltató feladata.) A Pszr. 16. § (3)—(4) bekezdése a levélszekrénnyel szemben támasztott követelményekrõl szól. A Pp., az R. és a Pszr. jelenlegi szabályozása tehát abból indul ki, hogy a hivatalos iratok kézbesítésére vonatkozó eljárási szabályok minden elõfordulható esetben biztosítják, hogy a címzett az iratot kézhez vehesse. Mindazonáltal elõfordulhat, hogy az irat vagy az értesítés a címzetthez (akár azért, mert a postai szolgáltató a hivatalos iratok kézbesítésére vonatkozó kötelezettségének bármely okból nem tehetett teljes mértékben eleget, akár más olyan okból, amely a címzett önhibáján kívül esik) nem érkezik meg. A kézbesítés sikertelensége esetén az eljárási jogszabályokban, pl. a Pp-ben is általánosan ismert igazolás vagy adott esetben a perújítás jogintézménye lenne hivatott azt biztosítani, hogy az önhibáján kívül mulasztó címzett az elmulasztott eljárási cselekményt pótolni tudja. Azonban már az igazolás alkalmazásának is feltétele az, hogy az önhibáján kívül mulasztó címzett a mulasztásról tudomást szerezzen, éspedig idõben. Elõfordulhat az, hogy a vélelem beálltától, a jogkövetkezmények alkalmazásától a mulasztásról való tudomásszerzésig az igazolásra nyitva álló — esetenként viszonylag rövid és jogvesztõ — határidõ az érintett személy öhibáján kívüli okból telik el. A postai szolgáltató szerzõdésszerû kézbesítése esetén is elõfordulhat az, hogy a kézbesítés a címzett önhibáján kívül marad eredménytelen, s az igazolási kérelem elõterjesztésével sem lehet a mulasztás következményeit orvosolni. A hatályos szabályok a helyettes átvevõk viszonylag széles körét határozzák meg. A postai szolgáltató a helyettes átvevõknek szerzõdésszerûen kézbesíthet, hacsak a feladó másként nem rendelkezett. Nem lehet eleve kizárni azonban annak lehetõségét a hatályos szabályozás mellett, hogy 2003/118. szám a helyettes átvevõk (pl. bérbeadó, szállásadó, közeli hozzátartozó, élettárs) és a címzett között egyes esetekben érdekellentét állhat fenn az irat kézbesítését illetõen. Nincs olyan szabály a Pp.-ben, amely — akár meghatározott feltételektõl függõen — elõírná, hogy az eljárást kezdeményezõ iratnál a feladónak (a bíróságnak) kötelezõ úgy rendelkeznie, hogy az irat helyettes átvevõnek nem kézbesíthetõ. Nem minõsül jogellenesnek önmagában, ha ilyen rendelkezést a bíróság nem tesz, de a kézbesítési vélelem annak ellenére beáll, hogy a címzett hihetõen önhibáján kívül a küldeményrõl nem értesülhetett. A hatályos szabályozás sem a mulasztás okai szerint nem differenciál az igazolási kérelem szabályozásánál, sem külön szabályt nem tartalmaz az igazolás szabályai között az „elsõ” idézés átvételének önhibán kívül való elmulasztása kimentésére. Az Alkotmánybíróság a cégautók adójával kapcsolatban

Source: https://magyarkozlony.hu/hivatalos-lapok/e77cf615bc436b71ac7eca58dfc0b8bbb798d201/dokumentumok/b09cbea85d60b6cc0b4004815c23f695daa3c119/letoltes